b'\n_START_ARTICLE_\nYlip\xc3\xa4\xc3\xa4 (Piehinki)\n_START_SECTION_\nHistoria\n_START_PARAGRAPH_\nPiehingin Ylip\xc3\xa4\xc3\xa4n ensimm\xc3\xa4inen talo oli M\xc3\xa4ntyl\xc3\xa4 vuonna 1730, jonka perusti Juho M\xc3\xa4ntyl\xc3\xa4. Talo oli M\xc3\xa4ntyl\xc3\xa4n suvulla 1950-luvulle asti, tilan mailla on s\xc3\xa4ilynyt savupirtti 1700-luvulta. Toinen vanha kantatila kyl\xc3\xa4ll\xc3\xa4 on 1700-1800-luvun vaihteessa perustettu Juutinen, joka oli Juutisen/Vartiaisen suvulla 1980-luvulle asti. My\xc3\xb6hemmin kyl\xc3\xa4lle on perustettu muita tiloja ja torppia, my\xc3\xb6s M\xc3\xa4ntyl\xc3\xa4st\xc3\xa4 ja Juutisesta on lohkottu uusia tiloja. Vuonna 1924 Ylip\xc3\xa4\xc3\xa4h\xc3\xa4n saatiin kansakoulu, joka on kuitenkin nykyisin lakkautettu. Kyl\xc3\xa4ll\xc3\xa4 toimi my\xc3\xb6s saha Apulin talon pihapiiriss\xc3\xa4 1990-luvulle asti, jolloin se muutti Lapaluotoon.'